Kustos (muusika)

Kustos ehk custos (ladina keeles 'valvur'; mitmuses custodes) muusikaterminina on noodijoonestiku rea lõpul asuv abimärk, mis näitab järgmise rea esimese noodi asukohta. Esineb vanamuusika originaalkäsikirjades - kvadraatnotatsioonis, eriti reeglipäraselt valges mensuraalnotatsioonis ja kohati ka mustas mensuraalnotatsioonis. Kustose eesmärk oli hõlbustada noodilugemist näidates kätte hääle liikumise suuna rea vahetusel, seda märki ei loetud ega lauldud välja.custos. - LilyPond — Music Glossary v2.20.0 (stable-branch).. Tänapäeval ei kasutatahttps://www.freemusicdictionary.com/definition/custos/.

 Ajaloost 
Kustoseid kasutati muusikas laialt alates 14.–15. sajandist kuni 16. sajandi lõpuni, kohati ka edasi barokis ja klassitsismis, näiteks esinevad need Antonio Vivaldi ja Johann Sebastian Bachi omakäelistes nootides. 

Erinevates notatsioonides kasutati erineva kujuga märke:
 Kvadraatnotatsioonis on kustos poole noodiruudu laiune ja noodiruudu kõrgune märk paremal üles suunatud sabaga või rombikujuline diagonaalselt üles paremale suunatud sabaga märk
 Mustas mensuraalnotatsioonis võib kustos olla kitsama noodiruudu taoline sabaga märk nagu kvadraatnotatsioonis, kuid võib olla ka rombikujulise kehaga ja paremale üles suunatud pika sabaga, lühike saba võib olla ka rombi ees, suunaga vasakule alla
 Valges mensuraalnotatsioonis on see w-tähte meenutav pikendatud lõpusabaga märk, käsikirjas võib see saba olla kunstipärase keeruga
 18. sajandi trükistes võib kustos olla vaid ebamäärane tähn paremale üles suunatud peene sabaga või jäme laineline joon
 19. sajandi trükistes esineb märk eelkõige kirikumuusika kontekstis ja harva, näiteks lainelise joone kujulisenaU. Kornmüller. Lexikon der kirchlichen Tonkunst. A. Weger, 1870. Lk 112.

18. sajandi prantsuse muusikas on seda nimetatud guidon, itaalia muusikas mostraMusical “ellipsis mark” (name & usage of this symbol). - Music Practice and Theory. - music.stackexchange.com.

Tänapäeval esinevad kustosed vaid gregoriuse laulu nootides liturgilistes raamatutes, mida antakse välja alates 20. sajandi algusest.

 Näiteid kasutusest 

 Vaata ka 
 Kustos (trükindus)

 Viited 

 Välislingid 
 Musical “ellipsis mark” (name & usage of this symbol). - Music Practice and Theory. - music.stackexchange.com

Kategooria:Keskaja muusika
Kategooria:Renessanssmuusika
Kategooria:Noodikiri